Ozodi viršukalnė
Ozodi viršukalnė (tadž. Қуллаи Озодӣ, 'laisvės viršukalnė'), iki 2020 m. – Korženevskajos viršukalnė (rus. Пик Корженевской) – kalnas Pamyre, Tadžikistane, šiaurės vakariniame Mokslų Akademijos kalnagūbrio pakraštyje, 13 km į šiaurę nuo Ismailo Samani viršukalnės. Aukštis – 7105 m. Pašlaite teka Muksu upė. Viršukalnę 1910 m. atrado rusų keliautojas Nikolajus Korženevskis ir pavadino savo žmonos Jevgenijos Korženevskajos garbei. 1953 m. į kalną pirmą kartą įkopė Aleksejaus Ugarovo vadovaujama tarybinių alpinistų ekspedicija.